Frihet (illegal avis, Stavanger)

Frihet var en av de illegale avisene som ble utgitt under den tyske okkupasjonen av Norge under andre verdenskrig. Avisen ble laget i Stavanger.


== Oppstart og organisasjon ==
Første nummeret av Frihet kom ut høsten 1941, da okkupantene inndro radioapparatene. Journalisten Kristian Storsteen var redaktør. Han hadde bakgrunn fra Stavangeravisen 1ste Mai, som nå var forbudt.  Mange involverte hadde bakgrunn fra Arbeidernes Ungdomsfylking og kjente hverandre godt derfra.
Frihet fikk snart tette bånd til den illegale avisen Stritt folk. De to avisene innledet samarbeidet ved i fellesskap å «hente ut» radioapparater som etter beslagleggingen var lagret på loftet på en skole. Avisene ble også distribuert i samme apparatet. Stritt folk kom et par ganger i måneden, Frihet ukentlig. Begge kom i et opplag på om lag 2000 eksemplarer. Frihet ble stensilert, og utkom i alt med 43 nummer.
Avisa ble distribuert i Stavanger, på Jæren og i Ryfylke.  Til Ryfylke ble avisa distribuert via kaptein Ole Hagen på rutebåten M/S Jøsenfjord.  I Alsvik i Strand kommune ble avisbunken tatt i mot av kjøpmann Kristoffer Klausen.  I Strand var også Malvin Amdal, Knut A. Jøssang og Adolf «Doffen» Larsen involvert i distribusjonen.


== Opprulling og arrestasjoner ==
Sommeren 1942 kom Gestapo på sporet av virksomheten. De rullet opp fire store illegale aviser i byen; Frihet, Stritt folk, Jøssing og Patrioten. Et halvt hundre personer med tilknytning til utgivelsen av Frihet ble arrestert.
En av dem som ble tatt og døde var Gunnar Hetland. Han hoppet over bord fra fangebåten på transporten til Stavanger. Andre som måtte bøte med livet var Marthon Horve, hoveddistributør for de to avisene og redaktøren Kristian Storsteen. Begge ble sendt til Tyskland og døde i Natzweiler, henholdsvis 29 og 31 år gamle.Hovedmennene bak Frihet ble sendt til Tyskland, til NN-leiren Natzweiler og til konsentrasjonsleiren Sachsenhausen.  Andre medvirkende ble dømt til fengsel i Grini fangeleir.   Den følgende listen inneholder personer som var engasjert i arbeidet med Frihet:
Osvald Andreassen.  Arrestert 30. juli 1942.  Sendt til Sachsenhausen.
John Bjerkestrand.  Arrestert 31. juli 1942.  Satt på Grini til freden i 1945.
Magnus H Brække.  Arrestert 5. august 1942.  Sendt til Natzweiler.
Edvard M Edvardsen.  Arrestert 3. august 1942.  Satt på Grini til 13. mars 1945.
Alfred J Egenberg.  Sendt til Sachsenhausen.
Erling Olaus Enoksen.  Arrestert 17. august 1942.  Satt på Grini til 20. desember 1943.
Andreas Fjelde.  Arrestert 20. juli 1942. Satt først på Lagaard Kretsfengsel i Stavanger, deretter Sydspissen fangeleir i Tromsø. Sendt derfra til Sachsenhausen.
Gustav Gitlesen.  Satt på Grini til freden i 1945.
Sverre Emil Helvik.  Sendt til Sachsenhausen.
Marthon Horve.  Arrestert 18. juli 1942.  Anklaget for illegal avisvirksomhet og deltakelse i Milorg.  Sendt først til Grini, deretter til Natzweiler.  Død i Natzweiler 9. januar 1944.
Knut A. Jøssang.  Arrestert 27. juli 1942.   Sendt til Natzweiler.
Bjarne Kristiansen.  Sendt til Sachsenhausen.
Henry Kristoffersen.  Sendt til Sachsenhausen.
Kåre Kverneland.  Sendt til Natzweiler.
Sivert Langholm.  Arrestert 17. juli 1942.  Sendt til Natzweiler.
Lauritz Hessen.  Arrestert 17. august 1942.  Satt på Grini til 17. juli 1943.
Lars Husebø.  Arrestert 18. august 1942.  Satt på Grini til 7. april 1945.
Henry Idsø.  Arrestert 7. august 1942.  Satt på Grini til 20. desember 1943.
Jørgen Imsland.  Arrestert 18. august 1942.  Satt på Grini til 20. desember 1943.
Adolf T Larsen.  Arrestert 5. august 1942.  Satt på Grini til 23. desember 1943.
Bjarne Mæland.  Arrestert 18. august 1942.  Sendt til Sachsenhausen.
Jacob R Nådland.  Sendt til Sachsenhausen.
Ole Gerhard Olsen.  Arrestert 4. august 1942.  Satt på Grini til 28. oktober 1942.
Einar Pettersen.  Arrestert 1. august 1942.  Satt på Grini til 24. mai 1943.
Knut Pettersen.  Sendt til Sachsenhausen.
Sigmund Randulff.  Satt på Grini til 16. januar 1943.
Olaf Rasmussen.  Arrestert 27. juli 1942.  Satt på Grini til 20. desember 1943.
Friedrich W Rohde.  Sendt til Sachsenhausen.
Hans O Samulesen.  Sendt til Sachsenhausen.
Einar Sirnes.  Arrestert 23. september 1942.  Satt på Grini til 5. februar 1943.
Jacob Skjældal.  Arrestert 2. august 1942.  Satt på Grini til 24. mai 1943.
Kristian H Storsteen.  Arrestert 17. juli 1942.  Sendt til Natzweiler. Død i Natzweiler 27. februar 1944.
Olaf Svanes.  Satt på Grini til 30. mars 1943.
Svend Sæbø.  Arrestert 19. august 1942.  Sendt til Sachsenhausen.
Tollef Sæbø.  Arrestert 10. oktober 1942.    Satt på Grini til 13. oktober 1943.
Jostein Tjelte.  Sendt til Sachsenhausen.
Sofus Tofte.  Sendt til Sachsenhausen.
Oskar Tønnesen.  Sendt til Sachsenhausen.
Olaf Undem.  Arrestert 18. august 1942.  Sendt til Sachsenhausen.
Torleif Wilhelmsen.  Arrestert 4. august 1942.  Satt på Grini til 20. desember 1943.
Thomas Chr. Wyller.  Arrestert 3. august 1942.  Satt på Grini til freden i 1945.
Roal Øksnevad.   Arrestert 6. august 1942.   Satt på Grini til 25. mai 1943.
Kjell Øverland.  Sendt til Sachsenhausen.
Alf Olaf Aadnøy.  Arrestert 18. august 1942.  Sendt til Sachsenhausen.


== Referanser ==


== Litteratur ==
Per Asbjørn Holst (1995). Død om så det gjelder.  Trygve Holst 1907 - 1945.  Falt for sitt land. Stavanger: Forlag Per A. Holst. ISBN 82-993520-1-0. Per Asbjørn Holst (2009). Strand under krigen.  Motstand, Milorg og det daglige liv 1940-1945. Stavanger: Forlag Per A. Holst. ISBN 82-91947-53-8. 
Hans Luihn (1960). De illegale avisene. Universitetsforlaget. Hans Luihn (1999). Den frie hemmelige pressen i Norge under okkupasjonen 1940-1945, en fortellende bibliografi. Nasjonalbiblioteket. ISBN 82-7965-010-5.